Na temelju članka 29., stavka 3. Statuta Osnovne škole Pokupsko (u daljnjem tekstu: Škola), a u vezi s člankom 34. Zakona o fiskalnoj odgovornosti (NN 111/18) i članka 7. Uredbe o sastavljanju i predaji izjave o fiskalnoj odgovornosti (NN 95/19), Školski odbor Osnovne škole Pokupsko na sjednici održanoj dana 31.10.2019.godine donosi

**PROCEDURU UPRAVLJANJA UGOVORIMA IZ**

 **KOJIH PROIZLAZE FINANCIJSKI UČINCI**

Članak 1.

Ovom Procedurom propisuje se upravljanje ugovorima iz kojih proizlaze financijski učinci za Školu.

 Članak 2.

Pod ugovorima iz članka 1. ove Procedure podrazumijevaju se sljedeće vrste ugovora:

1. Ugovori o djelu
2. Ugovori o autorskom djelu
3. Ugovori o najmu
4. Ugovori kojima se uređuje isporuka roba, pružanje usluga i izvođenje radova
5. Police osiguranja

 Članak 3.

Upravljanje ugovorima iz kojih proizlaze financijski učinci određuju se kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| VRSTA UGOVORA (pod red. br. iz članka 2. ove Procedure) | IZRADA UGOVORA | POTPISNICI UGOVORA | ROK ZA SKLAPANJE/POTPISIVANJE | RAZDOBLJE IZVRŠENJA | VRŠITELJ PLAĆANJA | ROK PLAĆANJA | POPRATNI DOKUMENTI | NAPOMENA |
| Ugovori pod rednim brojem 1. | Tajnik 8iznimno: Izvršitelj Djela) | Ravnatelj i Izvršitelj Djela | Najkasnije na dan početka izvršenja djela iz predmeta ugovora | Navodi se u samom ugovoru | Računovodstvo | Navodi se u samom ugovoru | Izvršitelj popunjava obrazac s osobnim podacima zbog sastavljanja ugovora i isplate |  |
| Ugovori pod rednim brojem 2. | Tajnik (iznimno: autor iz ugovora) | Ravnatelj i autor | Najkasnije na dan početka izvršenja djela iz predmeta ugovora | Navodi se u samom ugovoru | Računovodstvo | Navodi se u samom ugovoru | Izvršitelj popunjava obrazac s osobnim podacima zbog sastavljanja ugovora i isplate | Autor može dostaviti potvrdu da je član umjetničke strukovne udruge na temelju čijih je potvrda moguće ostvariti poreznu olakšicu ukoliko je predmet ugovora autorsko umjetničko djelo |
| Ugovori pod rednim brojem 3. | Najmodavac | Odgovorne osobe Najmodavca i Najmoprimca | Najkasnije na dan početka korištenja predmeta najma iz ugovora | Navodi se u samom ugovoru | Najmoprimac | Prema dospijeću plaćanja navedenom u izdanom/im računima prema ugovoru | Izdani računi za plaćanje prema ugovoru |  |
| Ugovori pod rednim brojem 4. | Isporučitelj roba/Pružatelj usluga/Izvođač radova | Ravnatelj i odgovorna osoba Isporučitelja roba, Pružatelja usluga, Izvođača radova | Prema dogovoru, ali svakako najkasnije na dan isporuke roba, početka pružanja usluga, početka izvođenja radova | Navodi se u samom ugovoru | Računovodstvo | Prema dospijeću plaćanja navedenom u izdanom/im računima prema ugovoru | Izdani računi za plaćanje prema ugovoru |  |
| Ugovori pod rednim brojem 5. | Osiguravatelj | Ravnatelj u ime Osiguranika i odgovorna osoba Osiguravatelja | Najkasnije 1 dan prije početka razdoblja trajanja osiguranja | Navodi se u samoj polici osiguranja | Računovodstvo Osiguranika | Prema dospijeću plaćanja navedenom u izdanom/im računima prema polici | Izdani računi za plaćanje prema polici | Sklapanju police prethodi dostava ponuda za police osiguranja |

 Članak 4.

Jedan primjerak ugovora iz članka 2. ove Procedure dostavlja se Računovodstvu i služi kao podloga za isplatu prema propisanim postupcima iz članka 3. ove Procedure.

 Članak 5.

Upravljanje ugovorima iz kojih proizlaze financijski učinci temelji se na Financijskom planu koji se donosi za svaku kalendarsku godinu. Ugovori propisani člankom 2. ove Procedure čine sastavni dio tromjesečnih, polugodišnjih, devetomjesečnih i godišnjih financijskih izvještaja za svaku kalendarsku godinu.

 Članak 6.

Sukladno odredbama Zakona o javnoj nabavi (NN 120/16) i Pravilnika o jednostavnoj nabavi Škole, sklapanju ugovora pod rednim brojem 7 iz članka 2. ove Procedure prethode propisani postupci javne i jednostavne nabave, ukoliko je navedeno potrebno, a ovisno o predviđenom novčanom iznosu nabave robe, pružanju usluga i izvođenja radova.

 Članak 7.

Svi osobni podaci ugovornih strana iz ugovora propisanih u članku 2. ove Procedure, čuvaju se i obrađuju u skladu s odredbama Opće uredbe o zaštiti podataka Europskog parlamenta i Vijeća od 27. travnja 2016. godine, Zakonom o provedbi Opće uredbe o zaštiti podataka (NN42/18) te Pravilnikom o zaštiti osobnih podataka Škole.

 Članak 8.

Ova procedura stupa na snagu danom donošenja.

KLASA: 003-09/19-01/07

URBROJ: 238/22-24-19

Zamjenica predsjednice školskog odbora: Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Željka Čaić Štefica Facko Vrban